Универсално време
Времето на нашите часовници е по същество измерване на текущото положение на Слънцето в небето, което е различно за места на различни географски дължини, тъй като Земята е кръгла (виж Часови зони).
Понякога обаче е необходимо да се дефинира глобално време, което да е еднакво за всички места в Земята. Един от начините да се направи това е да се избере място на Земята и да се приеме местното време на това място като универсално време, съкратено UT. (Името е малко погрешно, тъй като универсалното време няма много общо с Вселената. Може би би било по-добре да го мислим като глобално време).
Географското местоположение, избрано за представяне на универсалното време, е Гринуич, Англия. Изборът е произволен, но исторически обусловен. Универсалното време се е превърнало във важен фактор, когато европейските кораби са започнали да плуват в открито море, далеч от всички известни ориентири. Един навигатор би могъл да прецени географската дължина на кораба чрез сравняване на местното време (измерено от позицията на Слънцето) с времето в родното пристанище (което се показва от точен часовник на борда на кораба). На Гринуич се е намирала Кралската обсерватория на Великобритания, която е имала задачата да следи много точно времето, така че корабите в пристанището да могат да си калибрират часовниците, преди да отплават.
Упражнение:
Задайте географското местоположение на Гринуич, Англия, използвайки прозорецът Задаване на местоположение...(G). Забележете, че местното време (МВ) и универсалното време (УВ) сега са еднакви.
Допълнителна литература: Историята зад конструкцията на първия часовник, който е достатъчно точен и стабилен, за да се използва на кораби, за да се следи универсалното време, е завладяваща история и е разказана експертно в книгата Дължина от Дава Собел.